ГРАЂАНСКО ВАСПИТАЊЕ 25.05.2020.

Ја пре и ја после

На часовима грађанског васпитања смо причали о дечјим правима и обавезама, толеранцији, уважавању туђих осећања , о дружењу , породичним односима , о правилном и хуманом односу према животињама , о нези и заштити биљака ...

Пуно тога смо открили , сазнали и научили на овим часовима у претходне четири године .Читали смо занимљиве текстове , научили како да избегавамо насилне ситуације и како да поштујемо кућни ред школе .

Сазнали смо и како да избегнемо опасне ситуације на друштвеним мрежама и како да се од њих заштитимо .

Научили смо како да се односимо према другима и како да помогнемо другарима у невољи . Твој данашњи задатак ће бити да напишеш која ти се лекција из грађанског васпитања у овој школској години највише допала и објасниш у пар реченица зашто . Радове би требало да проследиш наставници путем Google учионице .